එම සැකකරුවන් අතරින් නිශ්ශංක සේනාධිපති සහ විශ්වජිත් නන්දන දියබලනගේ යන පුද්ගලයින් ශ්‍රේෂ්ඨාධිකරණ තීන්දුව ප්‍රකාශ කිරීමට ප්‍රථම විදෙස්ගත වී ඇති බවද අපරාධ පරීක්ෂණ දෙපාර්තමේන්තුව නීතිපතිවරයා වෙත දැනුම් දී තිබෙනවා.එම සැකකරුවන් පස් දෙනාට අමතරව ·   ආරක්ෂක අමාත්‍යාංශයේ හිටපු ජ්‍යෙෂ්ඨ අතිරේක ලේකම් ඞී.එම්.එස්.දමයන්ති ජයරත්න·    ගුවන් හමුදාවේ විශ්‍රාමික එයාර් වයිස් මාර්ෂල් පී.බී.ප්‍රේමචන්ද්‍ර සහ·    රක්නා ලංකා සමාගමේ සභාපති හෙක්ටර් සමරවීර වහාම අත්අඩංගුවට ගන්නා ලෙස ද අදාළ ලිපිය මගින් දැනුම්දී තිබුණා.අලූතින් සැකකරුවන් ලෙස නම් කළ ඉහත තුන්දෙනා සම්බන්ධයෙන් අපරාධ නඩු විධි විධාන සංග්‍රහයේ ප්‍රතිපාදන යටතේ කටයුතු කර අධිකරණයට ඉදිරිපත් කිරීමෙන් පසු එහි ප්‍රගතිය එළැඹෙන 08 වැනිදාට පෙර වාර්තා කරන ලෙසද නීතිපතිවරයා පොලිස්පතිවරයාට උපදෙස් ලබාදී තිබෙනවා.